STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.25 | 2020.gada 2.novembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | B.Vītoliņa |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve | − | I.Braunfelde |
| Finanšu ministrijas pārstāve |  | L.Jaunroze |
| Finanšu ministrijas pārstāve |  | I.Bērziņa |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretārs |  | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis |  | D.Stepanovs |
| Izglītības un zinātnes ministrijas pārstāve | − | L.Lejiņa |
| Izglītības un zinātnes ministrijas pārstāve | − | L.Dreimane |
| Izglītības un zinātnes ministrijas pārstāvis |  | J.Zīvarts |
| Izglītības un zinātnes ministrijas pārstāve (Rīgas Stradiņa universitāte) |  | A.Kiopa |
| Izglītības un zinātnes ministrijas pārstāve (Rīgas Stradiņa universitāte) |  | A.Tīfentāle |
| Izglītības un zinātnes ministrijas pārstāve (Rīgas Stradiņa universitāte) |  | A.Rožukalne |
| Izglītības un zinātnes ministrijas pārstāve (Rīgas Stradiņa universitāte) |  | V.Kleinberga |
| Izglītības un zinātnes ministrijas pārstāve (Rīgas Stradiņa universitāte) |  | V.Savicka |
| Izglītības un zinātnes ministrijas pārstāve (Rīgas Stradiņa universitāte) |  | L.Ņikitina-Zake |
| Izglītības un zinātnes ministrijas pārstāve (Rīgas Tehniskā universitāte) |  | I.Dāboliņa |
| Izglītības un zinātnes ministrijas pārstāve (Rīgas Tehniskā universitāte) |  | T.Juhna |
| Kultūras ministrijas valsts sekretāre |  | D.Vilsone |
| Kultūras ministrijas pārstāve |  | I.Vasiļjeva |
| Kultūras ministrijas pārstāve | – | I.Treija |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs |  | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve |  | I.Brīnuma |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis |  | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece |  | G.Šnore |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve |  | I.Pavlova |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Krīzes vadības padomes sekretariāta vadītāja p.i. | − | K.Druvaskalns |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve |  | I.Dundure |
| Latvijas Pašvaldību savienības pārstāve |  | I.Rudzīte |
| Slimību profilakses un kontroles centra pārstāvis | − | J.Perevoščikovs |
| Valsts policijas pārstāvis |  | A.Grišins |
| Valsts robežsardzes pārstāvis | − | A.Rogozins |
| Rīgas pašvaldības policijas pārstāvis |  | A.Aronovs |
| Valsts ugunsdzēsības un glābšanas dienesta pārstāvis | − | M.Baltmanis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai zinātnieku prezentācijas par valsts pētījumu programmas "Covid-19 seku mazināšanai" pētījumu rezultātiem (sabiedrības uzvedības modeļi, psiholoģiskā noturība).
2. Pieņemt zināšanai Izglītības un zinātnes ministrijas pārstāvja sniegto informāciju par individuālo medicīnas aizsarglīdzekļu (IAL) sertifikācijas iespējām un pieejamajām laboratorijām. Konceptuāli atzīt par atbalstāmu veidot IAL sertifikācijas laboratoriju uz Rīgas Tehniskās universitātes bāzes, ja tam tiek rasts finansējums. Izglītības un zinātnes ministrijai iesniegt jautājumu izskatīšanai atjaunotajā Vadības grupā Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam (izveidota ar Ministru prezidenta 2020.gada 16.marta rīkojumu Nr.2020/1.2.1.-62).
3. Pieņemt zināšanai Veselības ministrijas un Slimību profilakses un kontroles centra pārstāvju sniegto informāciju par Covid-19 epidemioloģisko situāciju valstī.
4. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem, Aizsardzības ministrijas pārstāvja sniegto informāciju par vienreizlietojamo cimdu iegādi un vairākkārt lietojamo higiēnisko sejas masku iepirkumu progresu, kā arī Ārlietu ministrijas pārstāvja sniegto informāciju par Latvijas Republikas vēstniecības Ķīnā sagatavoto kontaktinformāciju saistībā ar vienreizlietojamo cimdu tiešajiem iepirkumiem no ražotājiem, un Ārlietu ministrijai nosūtīt to Aizsardzības ministrijas valsts sekretāram.
5. Pieņemt zināšanai Valsts policijas un Rīgas pašvaldības policijas pārstāvju sniegto informāciju par 2020.gada oktobrī veiktajiem epidemioloģiskās drošības pasākumu ievērošanas kontroles pasākumiem.
6. Konceptuāli atbalstīt Veselības ministrijas sagatavoto grozījumu Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – noteikumi Nr.360) virzīšanu izskatīšanai Ministru kabineta 2020.gada 3.novembra ārkārtas sēdē. Veselības ministrijai noteikumu projektā iestrādāt arī Izglītības un zinātnes ministrijas iesniegtos priekšlikumus noteikumu grozījumiem.
7. Izglītības un zinātnes ministrijai sagatavot redakciju grozījumiem noteikumos Nr.360, paredzot, ka izglītības iestādēs sejas maskas obligāti jānēsā pedagogiem un izglītojamajiem, kas ir vecāki par 13 gadiem, atrodoties ārpus klases (telpas), kurā tiek nodrošināts mācību process, un saskaņot to ar Veselības ministriju.
8. Latvijas Pašvaldību savienībai sagatavot informāciju par nepieciešamo datornodrošinājumu izglītojamajiem attālinātā mācību procesa organizēšanai un pieejamībai.
9. Veselības ministrijai kopīgi ar Kultūras ministriju sagatavot redakciju grozījumiem noteikumos Nr.360, paredzot, ka tiek saīsināts izklaides un sabiedriskās ēdināšanas vietu darba laiks.
10. Ārējās robežas šķērsošanas ierobežojumi tiek attiecināti arī uz regulārajiem pasažieru pārvadājumiem no Gruzijas.
11. Konceptuāli atbalstīt Aizsardzības ministrijas sagatavoto grozījumu Ministru kabineta 2020.gada 9.jūnija noteikumos Nr.380 "Prioritāro institūciju un vajadzību sarakstā iekļautajām institūcijām nepieciešamo epidemioloģiskās drošības nodrošināšanas resursu iegādes, uzglabāšanas un izsniegšanas kārtība" iesniegšanu izskatīšanai Ministru kabineta 2020.gada 3.novembra ārkārtas sēdē. Konceptuāli atbalstīt Labklājības ministrijas iesniegtos priekšlikumus noteikumu grozījumiem. Labklājības ministrijai priekšlikumus precizēt atbilstoši Finanšu ministrijas norādījumam, sagatavot priekšlikumus anotācijas papildināšanai, ka attiecīgajās personu grupās esošajām personām tiek izsniegtas 2 maskas un atlikušās maskas veido rezervi, un sagatavotās redakcijas nosūtīt Aizsardzības ministrijai iekļaušanai tās sagatavotajos noteikumu Nr.380 grozījumos.
12. Pieņemt zināšanai Ekonomikas ministrijas pārstāvja sniegto informāciju, ka kopumā viesnīcu nozare ir gatava nodrošināt izmitināšanas pakalpojumu COVID inficētām personām / kontaktpersonām vai viņu ģimenes locekļiem. Ekonomikas ministrijai kopīgi ar Veselības ministriju izvērtēt pakalpojuma sniegšanas segmentu (inficēto personu vai kontaktpersonu izmitināšana) un pārējos ar pakalpojuma sniegšanu saistītos aspektus.
13. Pieņemt zināšanai Satiksmes ministrijas pārstāves sniegto informāciju par iespējām COVID inficēto personu transportēšanai uz dzīvesvietu pēc izrakstīšanas no slimnīcas. Jautājumu turpināt risināt nākamajā koordinācijas grupas sēdē 2020.gada 5.novembrī. Satiksmes ministrijai un Latvijas Pašvaldību savienībai turpināt meklēt transportēšanas risinājumus.
14. Latvijas Pašvaldību savienībai sadarbībā ar attiecīgajām pašvaldībām steidzami vienoties par rīcību, lai no Rīgas Austrumu klīniskās universitātes slimnīcas nekavējoties nogādātu savās dzīvesvietās 10 pacientus, kuriem ārstēšanās jāturpina mājās.

Sēdi slēdz plkst. 18.00

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu